# data[].attributes.headline
Deşteptarea României de Vasile Alcsandri

# data[].attributes.subject
Deşteptarea României de Vasile Alcsandri

# data[].attributes.body
Voi ce staţi în adormire, voi ce staţi în nemişcare,
N-auziţi prin somnul vostru acel glas triumfător,
Ce se-nalţă pân' la ceruri din a lumii deşteptare,
Ca o lungă salutare
Cătr-un falnic viitor?

Nu simţiţi inima voastră că tresare şi se bate?
Nu simţiţi în pieptul vostru un dor sfânt şi românesc
La cel glas de înviere, la cel glas de libertate
Ce pătrunde şi răzbate
Orice suflet omenesc?

Iată! lumea se deşteaptă din adânca-i letargie!
Ea păşeşte cu pas mare cătr-un ţel de mult dorit.
Ah! treziţi-vă ca dânsa, fraţii mei de Românie!
Sculaţi toţi cu bărbăţie,
Ziua vieţii a sosit!

Libertatea-n faţa lumii a aprins un mândru soare,
Ş-acum neamurile toate către dânsul aţintesc
Ca un cârd de vulturi ageri ce cu-aripi mântuitoare
Se cerc vesel ca să zboare
Către soarele ceresc!

Numai tu, popor române, să zaci vecinic în orbire?
Numai tu să fii nevrednic de-acest timp reformator?
Numai tu să nu iei parte la obşteasca înfrăţire,
La obşteasca fericire,
La obştescul viitor?

Până când să creadă lumea, o! copii de Românie!
C-orice dor de libertate a pierit, s-a stins din voi?

Până când să ne tot plece cruda, oarba tiranie
Şi la caru-i de trufie
Să ne-njuge ea pe noi?

Până când în ţara noastră tot străinul să domnească?
Nu sunteţi sătui de rele, n-aţi avut destui stăpâni?
La arme, viteji, la arme! faceţi lumea să privească
Pe câmpia românească
Cete mândre de români!

Sculaţi, fraţi de-acelaşi nume, iată timpul de frăţie!
Peste Molna, peste Milcov, peste Prut, peste Carpaţi
Aruncaţi braţele voastre cu-o puternică mândrie
Şi de-acum pe vecinicie
Cu toţi mâinile vă daţi!

Hai, copii de-acelaşi sânge! hai cu toţi într-o unire
Libertate-acum sau moarte să cătăm, să dobândim.
Pas, români! lumea ne vede... Pentru-a Patriei iubire,
Pentru-a mamei dezrobire
Viata noastră să jertfim!

Fericit acel ce calcă tirania sub picioare!
Care vede-n a lui ţară libertatea re-nviind,
Fericit, măreţ acela care sub un falnic soare
Pentru Patria sa moare,
Nemurire moştenind.

-Ungur Ariana

# data[].attributes.body
Lucrând cu oameni ca dumneavoastră, îndrăznim sa credem ca România poate avea un viitor mai bun. Vă mulțumim pentru profesionalism și vă dorim tot succesul pe care îl meritați din plin. La mulți ani!

Socol Daniel

# data[].attributes.body
Țară dulce și frumoasă

Mie-mi pari cea mai aleasă.

Cer albastru ca al tău

Nu găsesc pe lume eu.

Nici câmpii mai aurii

Și ape mai albăstrii.

Am o țară minunată!

Toţi românii laolaltă,

Astăzi, o sărbătorim -

Și ,,La mulți ani!” îi dorim.

Tradițiile noastre deosebite

La alții nu sunt găsite.

La mulți ani, iubită țară,

Mândră ca o primavară!

Să fii tânără, frumoasă,

Bogată și luminoasă!

Să ai pământ roditor,

Popor drept și muncitor!

Să ai pace, bucurie

Și soare pe-ntreaga glie!

# data[].attributes.body
~ Szanto Tya

# data[].attributes.attachment_link.title
Olimpia Guzu Chis - Cantec pentru Romania

# data[].attributes.attachment_link.title
40 De Lucruri despre Romania pe care nu le stiai

# data[].attributes.body
La mulți ani, România! - Bordea Iustina

# data[].attributes.attachment_link.title
Doamne, ocroteşte-i pe români! Corul Unison, Braşov - România

# data[].attributes.headline
Românie, țara mea, astăzi este ziua ta! 

# data[].attributes.subject
Românie, țara mea, astăzi este ziua ta! 

# data[].attributes.body
La mulți ani!
Să fii frumoasă, îmi pun sufletul pe masă

La mulți ani cu sănătate, ți le zic cu drag pe toate
Eu n-am flori, tu n-ai bomboane, ai oameni prin tomberoane

Ce ai fost și ce-ai ajuns, că dau veselia-n plâns!

Nu zic vorbe într-o doară, nu e românaș în țară
Să n-aibă un văr, un frate

La muncă-nstrăinătate

Facem alte țări frumoase, construim la alții case

Cât le îngrijim bătrânii, pe-aici ne mănâncă câinii

Românii își lasă copiii acasă

Să pună o pâine pe masă.

Și-i văd o lună pe vară, atunci când se întorc în țară.

Drumul ăsta nu-i ușor, te usuci încet, de dor.

Anglia, Italia, cei mai mulți în Spania.

Ne-a bătut Albania, că nici fotbal nu mai știm

Peste minge noi sărim, de ea zici că aproape fugim.

Vai de tine, vai de noi.
Asta e, ăștia suntem.

Noi la supărare bem.

Europa ne cam ține la perete, avem servicii mult, mult prea secrete.
Gimnastică nu mai avem.

Aia e! Atât putem.

Nu mai face nimeni bârna, nu mai strigă nimeni sârma.

Sănătatea nu-ți mai spun, moare pacientu-n drum.

Doctorii, precum se știe, sunt plecați în pribegie.

Cei ce fură milioane au costume și sutane.

De-ai trecut prin pușcărie, nu-i rușine! E mândrie.

Vai de tine, vai de noi.

Asta e, ăștia suntem.

Noi la supărare bem.

Românie, țara mea, astăzi este ziua ta

Și în loc de o urare

Din pieptuțul meu de dac am să string în gura mare

Iartă-mă că nu mai fac

Nu-i mai las să te mai fure

Nu-i mai las să te înjure.

Nu-i mai las să-și bată joc

Și de-o fi, ți-i trec prin foc.

Și sper că în a mea viață să te văd din nou

În față pe harta lumii

La-mpărțeală cu jupânii.

Asta e, ăștia suntem

Noi la bucurie bem.

Și-ți mai spun, nu mă feresc:

Românie , te iubesc! (Adrian Văncică)

-Lucaciu Daria

# data[].attributes.headline
"Ce-ți doresc eu ție, dulce Românie" de Mihai Eminescu

# data[].attributes.subject
"Ce-ți doresc eu ție, dulce Românie" de Mihai Eminescu

# data[].attributes.body
Ce-ţi doresc eu ţie, dulce Românie,
Ţara mea de glorii, ţara mea de dor?
Braţele nervoase, arma de tărie,
La trecutu-ţi mare, mare viitor!
Fiarbă vinu-n cupe, spumege pocalul,
Dacă fiii-ţi mândri aste le nutresc;
Căci rămâne stânca, deşi moare valul,
Dulce Românie, asta ţi-o doresc.

Vis de răzbunare negru ca mormântul.
Spada ta de sânge duşman fumegând,
Şi deasupra idrei fluture cu vântul
Visul tău de glorii falnic triumfând,
Spună lumii large steaguri tricoloare,
Spună ce-i poporul mare, românesc,
Când s-aprinde sacru candida-i vâltoare,
Dulce Românie, asta ţi-o doresc.

Îngerul iubirii, îngerul de pace,
Pe altarul Vestei tainic surâzând,
Ce pe Marte-n glorii să orbească-l face,
Când cu lampa-i zboară lumea luminând,
El pe sânu-ţi vergin încă să coboare,
Guste fericirea raiului ceresc,
Tu îl strânge-n braţe, tu îi fă altare,
Dulce Românie, asta ţi-o doresc.

Ce-ţi doresc eu ţie, dulce Românie,
Tânără mireasă, mamă cu amor!
Fiii tăi trăiască numai în frăţie
Ca a nopţii stele, ca a zilei zori,
Viaţa în vecie, glorii, bucurie,
Arme cu tărie, suflet românesc,
Vis de vitejie, fală şi mândrie,
Dulce Românie, asta ţi-o doresc!

-Sălăgean Șerban

# data[].attributes.body
În aceeaşi limbă
Toata lumea plânge,
În aceeaşi limbă
Râde un pământ,
Ci doar în limba ta
Durerea poţi s-o mângâi,
Iar bucuria
S-o preschimbi în cânt.

În limba ta
Ţi-e dor de mama,
Şi vinul e mai vin,
Şi prânzul e mai prânz.
Şi doar în limba ta
Poţi râde singur,
Şi doar în limba ta
Te poţi opri din plâns.

Iar când nu poţi
Nici plânge şi nici râde,
Când nu poţi mângâia
Şi nici cânta,
Cu-al tău pământ,
Cu cerul tău în faţă,
Tu taci atunce
Tot în limba ta.

•Lațcu Sorana

# data[].attributes.attachment_link.title
Tara mea - Celentano (o poezie de 1 Decembrie Ziua Nationala) - Vancica Stand-up Comedy(720P_HD)_1

# data[].attributes.body
Mailat Claudia Cristina

# data[].attributes.attachment_link.title
Laura Olteanu - Acasă-i România - Acompaniază Orchestra Fraților Advahov

# data[].attributes.body
Cu lacrimi ti-aş scrie, bătrâna mea ţară,
Un cântec făcut dintr-un lut absolut,
Copiii să-ţi crească, duşmanii să-ţi piară
Să fii viitor şi prezent şi trecut.

La tine eu vin înainte de luptă,
Şi stau în genunchi şi iertare îţi cer
Şi lancea îţi jur să-mi rămână neruptă
Şi dacă îmi ceri, pentru tine, să pier.

Ce ochi de lumină, ce ochi ai tu, MAMĂ,
Pe noi în lumină şi milă ne creşti,
Şi vorbele tale curate ne cheamă,
Din toate străvechile Ţări Româneşti.

Eu, MAMĂ, îţi zic, dar aud că-ţi spun, ŢARĂ,
Cu lacrima-ţi scriu neştirbit jurământ:
Lumina din ochii tăi buni să mă doară,
Oricât s-o-ntâmpla să trăiesc pe pământ.

Şi cum să te dau pentru alta pe lume?
Comerţ cum să fac cu un deal de strămoşi?
Al tău sunt eu ŢARĂ, cu fapte şi nume,
Ca-n colţ de batistă, pe steag, să mă coşi.

Dă-mi pietre să car, dă-mi pe limbă ţărână,
În oase, răstoarnă-mi fiertură de stea,
Acoperă-mi ochii şi taie-mi o mână,
Al tău sunt de-a pururi, tu, MAMĂ a mea.

C-a fost adevăr sau vis sau reclamă
De mic, am aflat un cuvânt, Dumnezeu,
Al LUI feminin îi eşti tu, ŢARĂ MAMĂ,
Puterea supremă a tot ce-i mai bun.

Iubire deplină şi fără condiţii,
Nu-ţi dau dacă-mi dai, ci-s al tău fiindcă sunt,
Prin mine, datori îţi sunt încă sciţii,
MAMĂ, tu, ŢARĂ, CUVÂNTULE SFÂNT!
Mailat Claudia Cristina

# data[].attributes.body
Patria ne-a fost pământul
Unde ne-au trăit strămoşii
Cei ce te-au bătut pe tine,
Baiazide, la Rovine,
Şi la Neajlov te făcură
Fără dinţi, Sinane,-n gură,
Şi punând duşmanii-n juguri
Ei au sfărâmat sub pluguri
Sângele Dumbrăvii-Roşii,
Asta-i patria română
Unde-au vitejit strămoşii!

Patria ne e pământul
Celor ce suntem în viaţă,
Cei ce ne iubim frăţeşte,
Ne dăm mâna româneşte;
Numai noi cu-acelaşi nume,
Numai noi români pe lume,
Toţi cu-aceeaşi soartă dată,
Suspinând cu toţi odată
Şi-având toţi o bucurie;
Asta-i patria română
Şi ea sfântă să ne fie.

Patria ne-o fi pământul
Unde ne-or trăi nepoţii
Şi-ntr-o mândră Românie
De-o vrea cerul, în vecie,
S-or lupta să ne păzească
Limba, legea românească,
Şi vor face tot mai mare,
Tot ce românismul are:
Asta-i patria cea dragă
Şi-i dăm patriei române
Inima şi viaţa-ntreagă.

# data[].attributes.body
Țară de cântece plină,
Țară cu zâmbet de floare,
Țară cu ochi de lumină,
Cine ești tu oare ?
Adânc ești în inima mea,
Inima mea e în tine,
Mi-apari uneori ca o stea,
Dar cine ești tu, cine ?
Ești cerul cel făr' de hotar ?
Sau zâna ce-mparte doar bine ?
Eu știu cine ești, țara mea,
Eu sunt doar o parte din tine.

~Iepuraș Denisa

# data[].attributes.body
Pe-al nostru steag e scris: „Unire"
Unire-n cuget şi-n simţiri” –
Şi sub măreaţa lui umbrire
Vom înfrunta orice loviri.

Acela-n luptă grea se teme
Ce singur e rătăcitor;
Iar noi uniţi în orice vreme,
Vom fi, vom fi învingători!

Am înarmat a noastră mână
Ca să păzim un scump pământ;
Dreptatea e a lui stăpână,
Iar domn e adevărul sfânt.

Și-n cartea veșniciei scrie
Că țări și neamuri vor pieri;
Dar scumpa noastră Românie
Etern, etern va înflori!

# data[].attributes.body
La multi ani, Romania!

# data[].attributes.attachment_link.title
Andra & Adrian Daminescu - Romania (Concert Traditional)

# data[].attributes.body
https://youtu.be/aRzOir24OMc

# data[].attributes.body
La mulți ani, România!

# data[].attributes.attachment_link.title
Nicu Alifantis - Țara noastră-i țara noastră

# data[].attributes.body
Frumoasă mi-e ţara străveche,
Întinsă pe munţi şi pe văi,
Cu fete cu flori la ureche,
Cu mândri şi ageri flăcăi!

Frumoasă mi-e ţara cea nouă,
Când râde cu râs tineresc,
Cum râde grădina când plouă
Şi florile când înfloresc.

*Nimaș Minola

# data[].attributes.body
Cucuiet Petruța

# data[].attributes.attachment_link.title
Marea Unire de la 1 decembrie 1918 - Visul unei Națiuni!